Latest
ଦୁଇ ଯୁବକଙ୍କ ଉପରେ ଦୁଷ୍କର୍ମର ଆରୋପ ଲଗାଇଲେ ପୀଡ଼ିତା, ନ୍ୟାୟ ଦେବା ପରିବର୍ତ୍ତେ ଏଭଳି କହି ଅଭିଯୁକ୍ତକୁ ଜାମିନ୍‌ ଦେଲେ ବିଚାରପତି
ଦୁଇ ଯୁବକଙ୍କ ଉପରେ ଦୁଷ୍କର୍ମର ଆରୋପ ଲଗାଇଲେ ପୀଡ଼ିତା, ନ୍ୟାୟ ଦେବା ପରିବର୍ତ୍ତେ ଏଭଳି କହି ଅଭିଯୁକ୍ତକୁ ଜାମିନ୍‌ ଦେଲେ ବିଚାରପତି
Last updated Mar 14, 2019
bhaskar.com
0
ସେୟାର
ନୂଆଦିଲ୍ଲୀ : ଇଟାଲୀରେ କିଛି ବର୍ଷ ତଳେ ଜଣେ ଯୁବତୀ ଦୁଷ୍କର୍ମର ଶିକାର ହୋଇଥିଲେ । ନ୍ୟାୟ ଭିକ୍ଷା କରିବା ପରେ, ତାଙ୍କୁ ଯେଉଁ ନ୍ୟାୟ ମିଳିଥିଲା, ତାହା ଏବେ ଚର୍ଚ୍ଚାର ବିଷୟ ପାଲଟିଛି । ଦୁଷ୍କର୍ମର ଅଭିଯୋଗ କରିବା ପରେ ଅଦାଲତ ନ୍ୟାୟ ଦେବା ପରିବର୍ତ୍ତେ ଦୁଇ ଅଭିଯୁକ୍ତଙ୍କୁ ଜାମିନ୍‌ ଦେଇ ଦେଇଥିଲେ । ଜାମିନ୍‌ ଦେବାକୁ ଯାଇ ୩ଜଣ ମହିଳା ବିଚାରପତି ପୀଡ଼ିତାଙ୍କ ଉପରେ ଯେଉଁ ଟିପ୍ପଣୀ ଦେଇଥିଲେ ତାହାକୁ ନେଇ ବିରୋଧ ପ୍ରଦର୍ଶନ କରାଯାଇଥିଲା । କଡ଼ା ବିରୋଧ କରାଯିବା ପରେ ସୁପ୍ରିମ କୋର୍ଟ ମାମଲାର ପୁନଃ ଶୁଣାଣି ପାଇଁ ଆଦେଶ ଦେଇଥିବା ଜଣା ପଡ଼ିଛି ।
TheJournal.ie
ସୂଚନା ମୁତାବକ, ୨୦୧୫ରେ ପେରୁରେ ରହୁଥିବା ପୀଡ଼ିତା ଇଟାଲୀ ବୁଲି ଯାଇଥିବା ବେଳେ ଦୁଇ ଜଣ ଯୁବକ ତାଙ୍କୁ ନିଶା ଦେଇ ତାଙ୍କ ସହ ଦୁଷ୍କର୍ମ କରିଥିଲେ । ଏହାର ଅଭିଯୋଗ ପୀଡ଼ିତା କରିବା ପରେ ୨୦୧୬ରେ ମାମଲାକୁ ନେଇ ଶୁଣାଣି କରାଯାଇଥିଲା । ୩ଜଣ ମହିଳା ବିଚାରପତି, ପୀଡ଼ିତାଙ୍କ ଶରୀର ପୁରୁଷଙ୍କ ଭଳି । ତାଙ୍କୁ ଦେଖି ତାଙ୍କ ସହ କେହି ଦୁଷ୍କର୍ମ କରି ପାରିବେ ନାହିଁ ବୋଲି ଟିପ୍ପଣୀ ଦେଇ ଦୁଇ ଅଭିଯୁକ୍ତକୁ ଜାମିନ୍‌ ଦେଇଥିଲେ । ଏହି ଖବର ପ୍ରଚାର ହେବା ପରେ ଲୋକମାନେ ବିଚାରପତିଙ୍କ ରାୟକୁ ବିରୋଧ କରିବା ଆରମ୍ଭ କରି ଦେଇଥିଲେ । ଦିନ ବିତି ଚାଲିଥିଲେ ମଧ୍ୟ ନ୍ୟାୟ ନ ମିଳିବାରୁ ପୀଡ଼ିତା ପେରୁ ଫେରି ଯାଇଥିଲେ । ଅନ୍ୟ ପକ୍ଷରେ, ପୀଡ଼ିତାଙ୍କ ଓକିଲ ନ୍ୟାୟ ପାଇଁ ସୁପ୍ରିମକୋର୍ଟ ଯିବା ପରେ ଏହି ମାମଲାର ପୁନଃ ଶୁଣାଣି କରାଯିବ ବୋଲି ଜଣାପଡ଼ିଛି ।
ପୂର୍ବବର୍ତ୍ତୀ ଖବର
ଡ଼ାକ୍ତରଖାନାରେ ଭର୍ତ୍ତି କରିଦେଇ ୨ମାସ ପର୍ଯ୍ୟନ୍ତ ଦେଖିବାକୁ ଆସିଲେନି ପରିବାର ଲୋକେ, ସ୍ୱାମୀ ଓ ପିଲାମାନଙ୍କ ଅପେକ୍ଷାରେ ଆର ପାରିକୁ ଚାଲିଗଲେ ମହିଳା
ପରବର୍ତ୍ତୀ ଖବର